ddrg/super_eurlex huggingface dataset:
(106)

PCAA on esitanud asjakohase teabe, mida on hinnanud komisjon ja ameti eksperdid. 15. oktoobri 2021. aasta koosolekul teavitas PCAA komisjoni täiendavatest meetmetest, mille eesmärk on kindlakstehtud probleemid kõrvaldada. Nende probleemide hulka kuuluvad kvaliteedijuhtimise puudused dokumenteeritud menetlustes, inspektorite ebapiisav juhendamine, nõuetele mittevastav liinipiloodi lubade (ATPL) kvalifitseerimisprotsess, puuduste kõrvaldamiseks võetud parandusmeetmete vähene jälgimine või jälgimata jätmine ning nõuetekohase algpõhjuste analüüsi suutlikkuse puudumine. Sellega seoses ja võttes muu hulgas arvesse ka ICAO USOAPi auditit, mis peaks toimuma ajavahemikuks 29. novembrist kuni 10. detsembrini 2021, andis PCAA teada, et ta on põhjalikult läbi vaadanud oma käsiraamatud ja menetlused, muutes eelkõige PCAA litsentsimisprotsessi, ning ka sisekontrollid, mille eesmärk on kontrollida vastavust rahvusvahelistele ohutusstandarditele ja lahendada ICAO tõstatatud oluline ohutusprobleem.
9)

Punkti FCL.725 alapunkt d asendatakse järgmisega: „d) Ühe- ja mitmepiloodilennud 1) Kui piloodil juba on mõne õhusõidukitüübi tüübipädevusmärge koos ühe- või mitmepiloodilennu õigusega, loetakse sama õhusõidukitüübi muu kasutusviisi õiguste taotlemisel teoreetiliste teadmiste nõue täidetuks. 2) Selline piloot peab läbima vastava õhusõidukitüübi muu kasutusviisiga seotud täiendava lennutreeningu vastavalt käesoleva lisa 9. liitele, kui komisjoni määruse (EL) nr 748/2012 I lisa (osa 21) kohaselt kindlaks määratud kasutamissobivuse andmetes ei ole ette nähtud teisiti. Kõnealune lennutreening tuleb läbida ühes järgmistest organisatsioonidest: i) sertifitseeritud koolitusorganisatsioon; ii) organisatsioon, kelle suhtes kohaldatakse määruse (EL) nr 965/2012 III lisa (ORO-osa) ja kellel on õigus korraldada sellist lennutreeningut kas tunnistuse või ühepiloodikopterite puhul deklaratsiooni alusel. 3) Kasutusviis kantakse loale, välja arvatud ühepiloodikopterite puhul. 4) Ühepiloodikopterite puhul kehtivad kõik järgmised tingimused: i) kui lennueksam või lennuoskuse tasemekontroll mittekeeruka ühepiloodikopteri tüübipädevusmärke saamiseks sooritati üksnes mitmepiloodilennul, tuleb piloodiloale lisada kanne, et asjaomane tüübipädevusmärge kehtib ainult mitmepiloodilendude suhtes. See kanne tühistatakse, kui taotleja sooritab lennuoskuse tasemekontrolli, mis sisaldab käesoleva lisa 9. liites sätestatud ühepiloodilennuks vajalikke elemente; ii) kõigil muudel juhtudel kasutusviisi loale ei kanta. Piloodil on õigus kasutada tüübipädevusmärkest tulenevaid õigusi: A) ühepiloodilennul, kui lennueksam või lennuoskuse tasemekontroll 1) on sooritatud ühepiloodilennul või 2) on sooritatud mitmepiloodilennul ja sisaldas ühepiloodilennu lisaelemente vastavalt käesoleva lisa 9. liitele; B) mitmepiloodilennul, kui on täidetud kõik järgmised tingimused: 1) piloot vastab punkti FCL.720.H alapunkti a alapunkti 2 nõuetele; 2) õigusi kasutatakse üksnes kooskõlas määruse (EL) nr 965/2012 III lisaga (ORO-osa); 3) lennueksam või lennuoskuse tasemekontroll on sooritatud mitmepiloodilennul.“
(4)

Uuritav toode on Türgist lähetatud toode, mis on sama, mis eelmises põhjenduses määratletud toode, mis praegu kuulub CN-koodide ex 7019 39 00, ex 7019 40 00, ex 7019 59 00 ja ex 7019 90 00 alla, olenemata sellest, kas see on deklareeritud Türgist pärinevana või mitte (TARICi koodid 7019390083, 7019400083, 7019590083 ja 7019900083) (edaspidi „uuritav toode“).
(1)

Määruse (EÜ) nr 1907/2006 XVII lisa kannetega 28, 29 ja 30 on keelatud turule lasta ja kasutada ning üldsusele müüa aineid, mis on klassifitseeritud 1A- või 1B-kategooria kantserogeenseteks, mutageenseteks või reproduktiivtoksilisteks aineteks ja mis on loetletud kõnealuse lisa 1.–6. liites, ning segusid, mis sisaldavad selliseid aineid üle kindlaksmääratud kontsentratsiooni.
2)

B osas („Üksused“) esitatud loetellu lisatakse järgmised kanded: Nimi Tuvastamisandmed Põhjendus Loetelusse kandmise kuupäev „79. Velada LLC OOO Велада Aadress: Ochakovskoye Shosse, Dom 28, Building 2, Local 3, Room 8, Moscow, 119530, Russian Federation; Asutamise aeg: 29.6.2015 Velada LLC on eraettevõte, mis tegutseb Süüria nafta- ja gaasisektoris. 2019. aasta detsembris kiitis Süüria parlament heaks lepingu, millega anti Velada LLC-le õigus toota Süürias naftat ja gaasi, sealhulgas Süüria kirdeosas režiimi kontrolli all olevatel aladel asuvatel naftaväljadel ja Damaskusest põhja pool asuval gaasiväljal. Seega saab Velada LLC Süüria režiimist kasu või toetab seda. 13.12.2021 80. Mercury LLC OOO Меркурий Aadress: Leninsky Prospekt, Dom 137, Building 1, Local 2, Room 5, Moscow, Russian Federation Mercury LLC on eraettevõte, mis tegutseb Süüria nafta- ja gaasisektoris. 2019. aasta detsembris kiitis Süüria parlament heaks lepingu, millega anti Mercury LLC-le õigus toota Süürias naftat ja gaasi, sealhulgas Süüria kirdeosas režiimi kontrolli all olevatel aladel asuvatel naftaväljadel ja Damaskusest põhja pool asuval gaasiväljal. Seega saab Mercury LLC Süüria režiimist kasu või toetab seda. 13.12.2021 81. Evro Polis LLC OOO Евро Полис Aadress: Ulitsa Bratev, Gozozankinykh, Dom 2B, Pomeshchenie 3.1., Krasnogorsk, 143409, Russian Federation. Sugulased / seotud isikud: General Petroleum Corp. Evro Polis LLC on Süürias asuva Wagner Groupiga seotud eraettevõte, mis tegutseb Süüria kaevandus-, nafta- ja gaasisektoris. Evro Polis LLCd kasutatakse Süürias Wagner Groupi variettevõttena. Evro Polis LLC on sõlminud Süüria režiimiga riigi omandis oleva General Petroleum Corporationi kaudu mitu lepingut, mille kohaselt saab ta 25 % Wagner Groupi hõivatud väljadel nafta- ja gaasitootmisest saadavast tulust. Seega saab Evro Polis LLC Süüria režiimist kasu või toetab seda. 13.12.2021“
See hõlmab 2017. aasta juunis Süüria Homsi kubermangus toimunud Süüria desertööri surnuks piinamist Wagner Groupi nelja liikme poolt. Wagner Groupi endise liikme sõnul andis Dimitriy Utkin isiklikult korralduse desertööri surnuks piinamiseks ja selle filmimiseks.

Venemaa sõjaväeluure (GRU) endine ohvitser Dimitriy Utkin on Wagner Groupi asutaja ning vastutab Wagner Groupi palgasõdurite erinevatesse riikidesse lähetamise operatsioonide koordineerimise ja kavandamise eest.

Stavropoli politsei endine töötaja Stanislav Dychko on Wagner Groupi palgasõdur.

18.

Valery (Valeriy) Nikolaevich ZAKHAROV

Валерий Николаевич Захаров (kirjapilt vene keeles)

Ametikoht(-kohad): Kesk-Aafrika Vabariigi presidendi julgeolekunõunik Wagner Groupi identifitseerimisnumber: M-5658 Sünniaeg: 12. jaanuar 1970 Sünnikoht: Leningrad, Vene NFSV (praegune Venemaa Föderatsioon) Kodakondsus: Vene Sugu: mees

Venemaa riikliku julgeolekubüroo (FSB) endine liige Valery Zakharov on Kesk-Aafrika Vabariigi presidendi julgeolekunõunik. Ta on Wagner Groupi juhtimisstruktuuri võtmeisik ja tal on tihedad sidemed Venemaa ametivõimudega. Võttes arvesse, et ta on Kesk-Aafrika Vabariigis mõjukal positsioonil ja Wagner Groupis juhtival ametikohal, vastutab ta Wagner Groupi poolt Kesk-Aafrika Vabariigis toime pandud inimõiguste raskete rikkumiste eest, mis hõlmavad kohtuväliseid, kiir- või omavolilisi hukkamisi ja tapmisi. See hõlmab kolme Venemaa ajakirjaniku (kelle julgeoleku eest vastutas Valery Zakharov) mõrvamist 2018. aastal.
„201.

Dmitriy (Dimitry, Dmitri, Dmitry) Valerievich UTKIN (Дмитрий Валерьевич УТКИН)

Ametikoht(-kohad): Wagner Groupi asutaja ja komandör; äriühingu Concord Management and Consulting tegevjuht Auaste: kolonelleitnant (Vene sõjavägi) Raadiokutsung: Vagner/Wagner Sünniaeg: 1.6.1970 või 11.6.1970 Wagner Groupi identifitseerimisnumber: M-0209 Sünnikoht: Asbest, Sverdlovski oblast, endine NSVL (praegune Venemaa Föderatsioon) Kodakondsus: Venemaa Aadress: Pskov, Venemaa Föderatsioon Sugu: mees

Endine Venemaa sõjaväeluure (GRU) ohvitser Dimitriy Utkin on Wagner Groupi asutaja ning vastutab Wagner Groupi palgasõdurite Ukrainasse lähetamise operatsioonide koordineerimise ja kavandamise eest. Wagner Groupi juhtival ametikohal töötades viibis ta isiklikult Ukraina lahingupiirkonnas, koordineerides ja planeerides Wagner Groupi liikmete tegevust. Tema juhtivat ametikohta arvestades on ta seega vastutav Ukraina territoriaalset terviklikkust, suveräänsust ja sõltumatust kahjustava ja ohustava tegevuse eest ning on sellist tegevust aktiivselt ellu viinud.
(4)

Euroopa Ühenduse ja Norra Kuningriigi vahel kirjavahetuse teel sõlmitud kokkuleppega Euroopa Majandusühenduse ja Norra Kuningriigi vahelise kahepoolse vabakaubanduslepingu protokolli nr 2 kohta (edaspidi „kirjavahetuse teel sõlmitud kokkulepe“) (6) on ajutiselt peatatud tollimaksuvaba režiim, mis kehtib protokolli nr 2 alusel kaupadele, mille CN-kood on 2202 10 00 (veed, sealhulgas mineraal- ja gaseeritud veed, millele on lisatud suhkrut või muid magusaineid või maitse- ja lõhnaaineid) ja ex 2202 90 10 (muud mittealkohoolsed joogid, mis sisaldavad suhkrut) ja mille CN-kood on nüüd asendatud CN-koodidega 2202 10 00, ex 2202 91 00 ja ex 2202 99. Kooskõlas kirjavahetuse teel sõlmitud kokkuleppega lubatakse neid Norrast pärit tooteid tollimaksuvabalt importida ainult tollimaksuvaba kvoodi piires. Tollimaksuvaba kvooti ületava impordi pealt tuleb maksta tollimaksu.
(10)

Delegeeritud määruse (EL) 2019/2035 artiklis 5 on sätestatud kabiloomade kogumise ettevõtete heakskiitmise nõuded ning selles artiklis on sätestatud, et pädev asutus tagab, et sellised ettevõtted vastavad teatavatele kõnealuse määruse I lisa 1. osas sätestatud nõuetele. Delegeeritud määruse (EL) 2019/2035 I lisa 1. osa punkti 1 alapunktis b on sätestatud, et ettevõte saab kabiloomade kogumiseks heakskiidu ainult juhul, kui ettevõttes viibivad mis tahes ajahetkel ainult samasse kabiloomade kategooriasse kuuluvad üht liiki ja sama tervisestaatusega loomad. Olemasolevatel kogumiskeskustel võib siiski olla üks või mitu epidemioloogiliselt eraldatud loomapidamisala. Neid eraldatud alasid tuleks kasutada viisil, mis tagab, et nendes peetavad loomad ei puutu omavahel otseselt ega kaudselt kokku. See võimaldab hoida ettevõttes eri liikidesse või kategooriatesse kuuluvaid või erineva tervisestaatusega kabiloomi, kui neid hoitakse erinevatel epidemioloogiliselt eraldatud loomapidamisaladel. Seepärast tuleks sellise võimaluse sätestamiseks muuta delegeeritud määruse (EL) 2019/2035 I lisa 1. osa.
KOMISJONI MÄÄRUS (EL) 2021/2318,

21. detsember 2021,

millega Euroopa Liidu liikmesriigi lipu all sõitvatele laevadele kehtestatakse heeringapüügikeeld Norra vetes 62° põhjalaiusest põhja pool ja Jan Mayeni ümbruse püügipiirkonnas

EUROOPA KOMISJON,

võttes arvesse Euroopa Liidu toimimise lepingut,

võttes arvesse nõukogu 20. novembri 2009. aasta määrust (EÜ) nr 1224/2009, millega luuakse liidu kontrollisüsteem ühise kalanduspoliitika eeskirjade järgimise tagamiseks, (1) eriti selle artikli 36 lõiget 2,

ning arvestades järgmist:

Nõukogu määrusega (EL) 2021/92 (2) on kehtestatud kvoodid 2021. aastaks.

Komisjonile esitatud teabe kohaselt on heeringavaru püük Norra vetes 62° põhjalaiusest põhja pool ja Jan Mayeni ümbruse püügipiirkonnas Euroopa Liidu liikmesriigi lipu all sõitvate või Euroopa Liidu liikmesriigis registreeritud laevade puhul ammendanud 2021. aastaks eraldatud kvoodi.

Seepärast on vaja keelata nimetatud kalavaru teatav püük,

ON VASTU VÕTNUD KÄESOLEVA MÄÄRUSE:

Artikkel 2

Keelud

Euroopa Liidu liikmesriigi lipu all sõitvatel või Euroopa Liidu liikmesriigis registreeritud laevadel on keelatud püüda artiklis 1 osutatud kalavaru alates lisas esitatud kuupäevast. Kõnealustel laevadel on keelatud pardal hoida, ümber paigutada, ümber laadida või lossida sellist püütud kalavaru pärast nimetatud kuupäeva.
(13)

Haiguste Ennetamise ja Tõrje Euroopa Keskuse teatel on praegustes uuringutes olnud tõhustusdoosi mõju hindamise aeg liiga lühike ning selleks, et määrata kindlaks, kui kaua pärast tõhustusdoosi manustamist kestab immuunsus nakatumise ning kerge ja raske haigestumise vastu, on vaja täiendavaid andmeid. Praeguseks ei ole ühtegi uuringut, kus oleks otseselt vaadeldud tõhustusdoosi tulemuslikkust SARS-CoV-2 nakkuse leviku tõkestamisel, mistõttu ei ole praegu võimalik tõhustusdoosi manustamist kinnitava tõendi kehtivusaega kindlaks määrata. Siiski on uusi andmeid selle kohta, et tõhustusdoosid taastavad tulemuslikult tugeva kaitse nakatumise vastu, mis osutab sellele, et tõhustusdoosidel on arvatavasti ka oluline mõju nakkuse leviku pidurdamisele. On alust eeldada, et tõhustusdoosidest saadav kaitse kestab kauem kui esmase vaktsineerimiskuuri lõpetamisest tulenev kaitse. Seepärast ei tohiks tõhustusdoosi manustamist kinnitavate tõendite suhtes praegu kehtivusaega kohaldada, sõltumata sellest, kas tõhustusdoos manustati 270päevase kehtivusperioodi jooksul, mida kohaldatakse esmase vaktsineerimiskuuri lõpetamist kinnitavate tõendite suhtes, või pärast seda.
Artikli 14 lõige 1 asendatakse järgmisega:

„1. Liidu rahastamispakett vaatlusaastate 2023 ja 2026 andmekogumisprogrammi rakendamise jaoks, sealhulgas assigneeringud, mis on vajalikud komisjonis liikmesriikide poolt käesoleva määruse alusel esitatud andmete töötlemiseks kasutatavate andmebaasisüsteemide haldamiseks, hooldamiseks ja arendamiseks, on 40 000 000 eurot, mis on hõlmatud nõukogu määrusega (EL, Euratom) 2020/2093 (*2).
(7)

Määruse (EL) nr 1286/2014 eesmärk on võimaldada jaeinvestoritel teha teadlikumaid investeerimisotsuseid. Hoolimata määruse (EL) nr 1286/2014 taga seisvatest headest kavatsustest on selle vastuvõtmisest alates väljendatud mitmeid muresid, sealhulgas seoses jaeinvestorite selgema määratluse vajadusega, nimetatud määruse kohaldamisalasse kuuluvate toodetega, teabe vaikimisi paberil esitamise nõude kaotamisega, kui PRIIPi pakutakse silmast silma kohtumisel, järjestikuste tehingute mõistega ning lepingueelse teabe andmisega kutselistele investoritele. Nendele muredele on vaja kiiresti reageerida, et parandada jaeinvestorite usaldust finantsturgude vastu, mis toob nii kasu rahastust otsivatele ettevõtjatele kui ka pikaajalist kasu investoritele. Vajadus ulatuslikuma läbivaatamise järele sätestati juba määruses (EL) nr 1286/2014 ja see on endiselt pakiline. Oodatakse, et komisjon esitaks kiiremas korras määruse (EL) nr 1286/2014 kohasele läbivaatamisele tuginedes Euroopa Parlamendile ja nõukogule aruande, millele oleks kohasel juhul lisatud ettepanek vajakajäämiste käsitlemiseks.
(3)

Loodusõnnetused ja ebasoodsad ilmastikutingimused põhjustavad turustatud toodangu väärtuse suurt langust ja see mõjutab oluliselt järgneval aastal tootjaorganisatsioonidele antavat liidu toetuse summat, kuna liidu toetuse summa arvutatakse protsendina iga tootjaorganisatsiooni turustatud toodangu väärtusest. Kui hävib suur osa saagist või kogu saak, on tootjaorganisatsioonidel oht kaotada oma tunnustus, kuna üks tunnustuse kriteerium on tagada riiklikul tasandil kehtestatud teatav turustatud toodangu minimaalne väärtus. See tooks kaasa kahekordse majandusliku kahju, mis seaks ohtu tootjaorganisatsioonide pikaajalise stabiilsuse.
(1)

Komisjoni rakendusmääruse (EL) 2019/773 (2) lisa punktis 4.2.2.1.3.2 on kehtestatud tähtajad, pärast mida peavad eranditult kõigi liikmesriikide ametiasutused aktsepteerima, et kõigi kaubarongide tagaosa signaalseadmetena on kasutusel kaks valgust peegeldavat märki, ning lõpetama muud liiki tagaosa signaalseadme nõudmise kaubarongide puhul.
(5)

Taotleja leiab, et trans-resveratrooli sisaldavate toidulisandite tarnevorme on vaja muuta, kuna see võimaldaks trans-resveratrooli kasutada muudes toidulisandivormides kui kapslis või tabletid.
(4)

17. märtsil 2020 esitas äriühing Glycom A/S (edaspidi „taotleja“) vastavalt määruse (EL) 2015/2283 artikli 10 lõikele 1 komisjonile taotluse laiendada 2′-fukosüüllaktoosi ja difukosüüllaktoosi segu kasutusala ja muuta selle spetsifikatsiooni. Taotleja taotles 2′-fukosüüllaktoosi ja difukosüüllaktoosi segu kasutusala laiendamist kasutamiseks piimapõhistes jookides ja sarnastes väikelastele ettenähtud toodetes koguses 1,2 g/l kasutusvalmis lõpptootes, mida turustatakse sellisena või mis on tootja juhiste kohaselt valmistatud. Lisaks palus taotleja kirjeldada uuendtoidu tootmisprotsessi üldisemalt, ning jätta tootmisprotsessi viimasest kuivatusetapi kirjeldusest välja pihustuskuivatamise, kuna kasutusel on ka muud meetodid, näiteks külmkuivatamine; jätta uuendtoidu kirjeldusest välja mõiste „amorfne“, kuna uuendtoit esineb olenevalt kasutatud kuivatamismeetodist kas pulbri või aglomeraatidena; lisada uuendtoidu koostisse kuuluvate oligosahhariidide summasse 3-fukosüüllaktoos, mis on uuendtoidu üks vähemolulisi koostisosi, ja jätta see välja muude vähemoluliste süsivesikute summast, kus see praegu on loetletud.
(10)

Liidu ravimite andmebaas tuleks välja töötada eesmärgiga hoida ära andmete korduvat sisestamist liidu eri süsteemides. See peaks tagama, et iga liiki teabe jaoks on olemas üks allikas ja et andmeid sisestatakse ainult üks kord, et vähendada liigset halduskoormust ning ebajärjekindluse ohtu. Liidu ravimite andmebaasis olevad andmekogumid peaksid olema uusimad ja korrektsed. Selleks tuleks liidu ravimite andmebaasis teha kättesaadavaks uusimad andmekogumid, et pädevad asutused saaksid hoida oma riiklikke süsteeme liidu ravimite andmebaasiga vastavuses ja neid sellega sünkroonida. Ühtlasi peaks pädevatel asutustel, komisjonil ja müügiloa hoidjatel olema võimalik kasutada vajaduse korral liidu ravimite andmebaasi ajakohastamiseks oma süsteeme.
(190)

Lisaks toetab eri päritolu kuumvaltsitud lehttoodete kättesaadavust ja mitmekesisust teave, mille teatavad kasutajad esitasid oma vastustes küsimustikule. See teave näitas, et neil on võimalik osta neid tooteid vajalikes mahtudes oluliselt suuremates kogustes ja aastate lõikes eri allikatest, muu hulgas sellistest riikidest, mille suhtes on kehtestatud dumpinguvastased meetmed; samuti saavad nad lisada uusi tarneallikaid (28). Samuti näitavad kasutajatelt saadud vastused küsimustikule, et tarneallikad on väga mitmekesised, sealhulgas (peamiselt) liidu tootmisharu. Seega kinnitab see teave, et liidu kasutajad suudavad kohaneda turuolukorraga ja tarneallikaid vajaduse korral kiiresti muuta. Peale selle märgib komisjon, et toimik ei sisalda teavet, mis osutaks, et isegi kui Türgi impordi maht dumpinguvastaste meetmete tagajärjel oluliselt väheneks, ei suudaks muud eksportivad riigid turul selle kohta täita.
9.

Päritolu märkimiseks kasutage üht järgmistest koodidest: W Vabast loodusest toodud isendid R Kontrollitud keskkonnas kasvatatud isendid, kes on võetud munade või noorloomadena loodusest, kus neil oleks olnud väga väike tõenäosus täiskasvanuks saamiseni ellu jääda D A lisas loetletud loomad, kes on vangistuses sündinud ja kasvatatud kaubanduslikul eesmärgil CITESi sekretariaadi registriga hõlmatud tegevusteks kooskõlas resolutsiooniga Conf. 12.10 (Rev. CoP15), ning A lisas loetletud taimed, mis on kaubanduslikul eesmärgil kunstlikult paljundatud kooskõlas määruse (EÜ) nr 865/2006 XIII peatükiga, samuti nende osad ja neist saadu A A lisas loetletud taimed, mis on mittekaubanduslikul eesmärgil kunstlikult paljundatud, ning B ja C lisas loetletud taimed, mis on kunstlikult paljundatud määruse (EÜ) nr 865/2006 XIII peatüki kohaselt, samuti nende osad ja neist saadu C Määruse (EÜ) nr 865/2006 XIII peatüki kohaselt vangistuses kasvatatud loomad, samuti nende osad ja neist saadu F Määruse (EÜ) nr 865/2006 XIII peatüki tingimustele mittevastavad vangistuses sündinud loomad, samuti nende osad ning neist saadu I Konfiskeeritud või kinnipeetud isendid (1) O Omandatud enne konventsiooni jõustumist (1) U Päritolu teadmata (lisada tuleb põhjendus) X Isendid, mis on võetud merekeskkonnast, mis ei kuulu ühegi riigi jurisdiktsiooni alla Y Taimeisendid, mille kasvatamist on toetatud viisil, mida ei peeta määruse (EÜ) nr 865/2006 artikli 56 kohaseks kunstlikult paljundamiseks, ning mida samuti ei käsitata vabast loodusest toodud isenditena, sest neid paljundatakse keskkonnas või istutatakse keskkonda, kus taime kasvatamisel on teatud määral tunda inimsekkumise tagajärgi.
(2)

Prantsuse ametiasutused teatasid 8. augusti 2019. aasta kirjas komisjonile, et kooskõlas 18. juuli 2019. aasta korraldusega, millega muudetakse 8. novembri 2018. aasta korraldust, milles käsitletakse kaitstud päritolunimetuse „Munster“/„Munster-Géromé“ spetsifikaadi muudatust (avaldatud Prantsuse Vabariigi Teatajas26. juulil 2019), (3) on määruse (EL) nr 1151/2012 artikli 15 lõike 4 kohane üleminekuperiood (mis lõpeb 31. detsembril 2023) kehtestatud ettevõtjatele, kes tegutsevad Prantsusmaa territooriumil ja vastavad kõnealuse artikli tingimustele. Nende ettevõtjate loetelu, kelle suhtes üleminekuperioodi kohaldatakse, on lisatud Prantsuse Vabariigi nimetatud korraldusele. Kõnealused ettevõtjad, kes olid toodet „Munster“/„Munster-Géromé“ pidevalt ja õiguspäraselt turustanud vähemalt viie aasta jooksul enne taotluse esitamist, esitasid riikliku vastuväite esitamise menetluse raames vastuväited. Üheksateist ettevõtjat esitasid vastuväite järgmise sätte kohta: „Juustu „Munster“/„Munster-Géromé“ tootmiseks kasutatav piim pärineb ainult Vosgienne’i, Simmentali, Prim’Holsteini, Montbéliarde’i tõugu lehmadelt või nende tõugude ristanditelt. Ristandite korral on lubatud ainult lehmad, kelle isa on ühest nimetatud neljast tõust puhtatõuline pull.“ Neliteist ettevõtjat esitasid vastuväite järgmise sätte kohta: „Piimakarja põhisöödast (kuivainena) toodetakse aastas keskmiselt vähemalt 95 % geograafilises piirkonnas.“ Neli ettevõtjat esitasid vastuväite järgmise sätte kohta: „Piimakarja põhisöödast (kuivainena) toodetakse aastas keskmiselt vähemalt 70 % samas põllumajandusettevõttes.“ Kümme ettevõtjat esitasid vastuväite järgmise sätte kohta: „Ühel või teisel viisil antav rohi moodustab (kuivainena) piimalehmade jaokspõhisööda aastasest keskmisest kogusest vähemalt 40 %;ja kõigil aasta päevadel põhisöödast vähemalt 25 %.“ Kolmteist ettevõtjat esitasid vastuväite järgmise sätte kohta: „Iga piimalehma karjatamiseks on vähemalt 10 aari.“ Seitse ettevõtjat esitasid vastuväite järgmise sätte kohta: „[Piimalehmad] veedavad karjamaal vähemalt 150 päeva aastas“. Kaksteist ettevõtjat esitasid vastuväite järgmise sätte kohta: „Jõusööt moodustab ühe lehma kohta aastas kuni 1,8 tonni (väljendatuna kuivaines).“ Viis ettevõtjat esitasid vastuväite järgmiste sätete kohta: „Laagerdamise jaoks on vaja spetsiifilist keskkonda ([…] ja suhteline õhuniiskus 90 %) Hallitusseente lisamisel on temperatuur 16 °C või kõrgem. Märgtöötlemise jooksul jääb laagerdumiskoja temperatuur vahemikku 10–16 °C.“
(13)

Peale selle on komisjon seisukohal, et Akanthomyces muscarius’e tüvi Ve6 on vastavalt määruse (EÜ) nr 1107/2009 artiklile 22 madala riskiastmega toimeaine. Akanthomyces muscarius’e tüvi Ve6 ei ole probleemne aine ja vastab tingimustele, mis on sätestatud määruse (EÜ) nr 1107/2009 II lisa punktis 5. Võttes arvesse referentliikmesriigi ja toiduohutusameti hinnangut ning kavandatud kasutusviise, on Akanthomyces muscarius’e tüvi Ve6 mikroorganism, millega seotud oht inimestele, loomadele ja keskkonnale on eeldatavalt kohaselt väike. Ühtegi murettekitavat valdkonda ei tuvastatud ja Akanthomyces muscarius ei ole teadaolevalt seotud ühegi inimeste ega loomade patogeeniga. Akanthomyces muscarius’e tüve Ve6 on taimekaitses kasutatud üle kümne aasta, ilma et see oleks kaasa toonud kahjulikku mõju inimestele, ning kavandatud kasutusviiside põhjal (kõrgtehnoloogilistes (püsi)kasvuhoonetes ja tunnelkasvuhoonetes) käsitatakse inimeste, mittesihtorganismide ja keskkonna kokkupuudet sellega tühisena. Nendel põhjustel tuleks käitlejate ja töötajate suhtes võtta ainult üldisi riskivähendusmeetmeid.
(1)

Jätmaks liikmesriikidele piisavalt aega kehtestada oma andmesidevõrgu organisatsioon ja struktuur, et võimaldada teabe esitamist ning vastavussertifikaatide elektroonilisel kujul struktureeritud andmetena vastuvõtmist, on asjakohane määrata nimetatud andmete vahetamiseks Euroopa mootorsõidukite ja juhilubade infosüsteem (EUCARIS) (2). EUCARIS on välja töötatud riigi valitsusasutuste poolt ja jaoks ning selle eesmärk on vahetada mootorsõidukite ja juhilubade registreerimisinfot.